হাসনাহেনা আঁখি আঁচল (জন্ম: ২৬ আগস্ট ১৯৯২) একজন বাংলাদেশী অভিনেত্রী। রাজু আহাম্মেদ পরিচালিত ভুল (২০১১) চলচ্চিত্রের মাধ্যমে ঢালিউডে তার অভিষেক হয়। ভুল চলচ্চিত্রটি ২০১২ সালে দিল্লির আন্তর্জাতিক চলচ্চিত্র উৎসবে উদ্বোধনী চলচ্চিত্র হিসেবে প্রদর্শিত হয়। তার প্রথম ব্যবসা সফল চলচ্চিত্র জটিল প্রেম।   প্রারম্ভিক জীবন  আঁচলের জন্ম ও বেড়ে ওঠা খুলনায়। তার পিতা মোঃ হাফিজুর রহমান এবং মাতা সালমা বেগম। তার বড় ভাই আশিকুর রহমান। তিনি খুলনা পাইওনিয়র গার্লস স্কুলে পড়াশোনা করেন। তিনি আনন্দধারা একাডেমীতে ও পরে পাঁচ বছর বাফায় নাচ শিখেছেন। অষ্টম শ্রেণিতে থাকাকালীন অংশ নেন এসিআই গ্রুপের একটি বিজ্ঞাপনে। অভিনেত্রী শাবনূরের চলচ্চিত্র দেখে তিনি অভিনয়ের প্রতি আগ্রহী হয়ে ওঠেন। এ প্রসঙ্গে তিনি বলেন, "সপ্তম শ্রেণীতে থাকাবস্থায় শাবনূর আপার ‘মধুর মিলন’ ছবিটি টিভিতে দেখি। তখন আমি শাবনূর আপার অনেক ছবিই দেখেছি। আর তার অভিনয় দেখে আমারও ইচ্ছে জাগে নায়িকা হবার।"   কর্মজীবন  ২০১১ সালে রাজু আহম্মেদের ভুল দিয়ে আঁচলের চলচ্চিত্রে অভিষেক ঘটে। এরপর তিনি মাসুদ কায়নাতের বেইলি রোড চলচ্চিত্রে অভিনয় করেন। পরপর দুই সপ্তাহে বিকল্প ধারার এই দুটি চলচ্চিত্র মুক্তি পায়। এরপর তিনি বাপ্পি চৌধুরীর বিপরীতে জটিল প্রেম (২০১৩) ছবিতে অভিনয় করেন, যা বাণিজ্যিক সফলতা লাভ করে।  ২০১৪ সালে শাহ মোহাম্মদ সংগ্রাম পরিচালিত কি প্রেম দেখাইলা চলচ্চিত্রে অভিনয় করে তিনি প্রশংসিত হন। একই বছর তিনি সাফি উদ্দিন সাফির প্রণয় মারপিটধর্মী চলচ্চিত্র ফাঁদ - দ্য ট্র‍্যাপে অভিনয় করেন, যেখানে তিনি প্রথমবারে মতো শাকিব খানের সঙ্গে অভিনয় করেন এবং আরিফিন শুভর বিপরীতে কিস্তিমাত চলচ্চিত্রে অভিনয় করেন। ২০১৪ সালে তিনি দেবাশীষ বিশ্বাসের মন জ্বলে নামে একটি চলচ্চিত্রে চুক্তিবদ্ধ হন। কিন্তু পরিচালক ২০১৬ সালে গল্পে পরিবর্তন আনেন এবং তার স্থলে পরীমনিকে চুক্তিবদ্ধ করেন। এছাড়া তিনি রাজাবাবু, বাদশা ও মিশন আমেরিকা নামের তিনটি ছবিতে চুক্তিবদ্ধ হওয়ার পরও বাদ পড়েন।  ২০১৯ সালে বিশ্ব ভালোবাসা দিবস উপলক্ষ্যে মুক্তি পায় তার অভিনীত দাগ হৃদয়ে। এতে তার সহশিল্পী ছিলেন বাপ্পি ও মীম। এই বছর মার্চ মাসে শওকত আলী ইমনের ইউটিউব চ্যানেলে প্রকাশিত হয় তার অভিনীত রোজিনা খানের গাওয়া "চন্দ্র তারা" গানের মিউজিক ভিডিও। এটি পরিচালনা করেন হাবিব রহমান।  ২০২১ সালে তাকে সৈয়দ অমির গাওয়া "ও জান রে" গানের মিউজিক্যাল ফিল্মে দেখা যায়। অন্তর হাসানের পরিচালনায় গানটিতে আঁচলের সাথে আরও অভিনয় করেছেন সৈয়দ অমি, এলআর সীমান্ত, রাজু সরকার ও শম্পা নিজাম।   চলচ্চিত্রের তালিকা   বছর চলচ্চিত্র ভূমিকা পরিচালক টীকা ২০১১ ভুল লক্ষী রাজু আহাম্মেদ প্রথম চলচ্চিত্র বেইলী রোড মাসুদ কানায়েত  ২০১২ ভালবাসার রংধনু সৈয়দ নাবিল আশরাফ মুক্তি পায়নি ২০১৩ জটিল প্রেম রুমকি শাহীন-সুমন  কি প্রেম দেখাইলানীলা শাহ মোহাম্মদ সংগ্রাম প্রেম প্রেম পাগলামি সিমি সাফি উদ্দিন সাফি  ২০১৪ ফাঁদ দ্য ট্র্যাপ নোভা সাফি উদ্দিন সাফি  কিস্তিমাত পিয়া আশিকুর রহমান স্বপ্ন যে তুই জেরী মনিরুল ইসলাম সোহেল  ২০১৫ গুন্ডা - দ্য টেররিস্ট তৃষ্ণা ইস্পাহানী আরিফ জাহান বোঝেনা সে বোঝেনা মনতাজুর রহমান আকবর হৃদয় দোলানো প্রেম আবুল কালাম আজাদ  আজব প্রেম রোজা ওয়াজেদ আলী সুমন  এপার ওপারপদ্ম দেলোয়ার জাহান ঝন্টু ২০১৬ আড়াল শাহেদ চৌধুরী রানা পাগলা - দ্য মেন্টাল আঁচল/মেহরুবা সিদ্দিকী শামীম আহমেদ রনি ২০১৭ সুলতানা বিবিয়ানা হিমেল আশরাফ ২০১৯ দাগ হৃদয়েনাবিলা তারেক শিকদার ২০২২ মাফিয়া তৌহিদ হোসেন চৌধুরী রাগী মিজানুর রহমান মিজান আসন্ন চলচ্চিত্র কাজের ছেলে মনতাজুর রহমান আকবর আয়না মনতাজুর রহমান আকবর ঘর ভাঙ্গা সংসার মনতাজুর রহমান আকবর এক পশলা বৃষ্টি জাফর আল মামুন এক কোটি টাকা ছটকু আহমেদ   টেলিভিশন   অবসরপ্রাপ্ত প্রেমিক (২০২২)   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী নৃত্যশিল্পী বিষয়শ্রেণী:খুলনা জেলার ব্যক্তি বিষয়শ্রেণী:খুলনার ব্যক্তি বিষয়শ্রেণী:১৯৯২-এ জন্ম